Ego Gauterus Dei gratia Lingonensis Episcopus manifestum volo esse presentibus et futuris quod dominus Otho filius Comitis de Sad in presencia nostra uenit et elemosinam Guiardi de Fauerneyo quam iuste calumpniauerat Ecclesie sancti Stephani dyuionensis in manibus nostris laudauit, uidelicet abergeriam et marascatiam de Quintine, terram sancti Petri, in finagio Dyuionensi, cum censibus domorum infra uillam et redditibus, et domum Domine Ducisse et bizancios cum amiona, justitiam et aligeriam et omnem sue potentie exactionem in grangia de Selece et quendam hominem nomine Guidonem prefate Ecclesie guerpiuit. Huius rei testes sunt plures. Hec concordia est disposita per manum Guiardi, magistri Moreneti et per domnum Josbertum et Galonem de Grance. Hanc elemosinam confirmamus auctoritate Dei et omnium Sanctorum et sigilli nostri impressione corroboramus.